Rúben Dias
<s>Rúben dos Santos Gato Alves Dias (Amadora, 14. svibnja 1997.) portugalski je nogometaš koji igra na poziciji centralnog beka.</s><s>Trenutačno igra za Manchester City.</s>

<s>Karijera</s>

<s>Klupska karijera</s>

<s>Benfica B 
Dias je počeo trenirati nogomet 2006. godine kao devetogodišnjak u momčadi Estrele iz rodne Amadore.</s><s>Dvije godine kasnije postao je član omladinske selekcije ekipe Benfice za čiju je juniorsku momčad igrao sve do 2015. godine.</s><s>Prvi seniorski nastup, kao igrač Benfice B, imao je 30. rujna 2015. u drugoligaškoj utakmici protiv Chavesa (1:1).</s><s>S klubom je izborio finale UEFA Lige mladih 2016./17.</s><s>Za Benficu B igrao je dvije sezone.</s>

<s>Benfica 
Za prvu momčad debitirao je 16. rujna 2017. u utakmici Primeira Lige protiv Boaviste (1:2).</s><s>Dva mjeseca kasnije imao je upalu crvuljke, stoga je morao operirati slijepo crijevo zbog čega je mjesec dana proveo izvan terena.</s><s>Prvi gol za Benficu postigao je 29. prosinca 2017. u utakmici Taça da Lige protiv Vitórije Setúbal (2:2), dok je prvi ligaški gol postigao 3. veljače 2018. protiv Rio Avea (5:1).</s><s>Na kraju sezone imenovan je najboljim mladim igračem Primeira Lige.</s>

<s>Manchester City 
Dana 29. rujna 2020.</s><s>Dias je potpisao šestogodišnji ugovor s Manchester Cityjem za 68 milijuna eura, od kojih je 56 Benfica odmah dobila te joj je City prodao Nicolása Otamendija za 15 milijuna eura.</s><s>Iznos od 68 milijuna eura može narasti na 71,6 milijuna eura kroz bonuse povezanim s Diasovim nastupima.</s><s>Za City je debitirao u utakmici Premier lige protiv Leedsa.</s><s>Svoj prvi gol za City postigao je 27. veljače u ligaškoj utakmici protiv West Hama.</s>

<s>Reprezentativna karijera 
Dias je igrao za sve omladinske selekcije Portugala, osim za selekciju do 18 godina.</s><s>Za A selekciju debitirao je 28. svibnja 2018. protiv Tunisa (2:2) u pripremnoj utakmici za Svjetsko prvenstvo.</s><s>Iako je bio član portugalske momčadi na tom natjecanju, nije nastupao u niti jednoj od četiri utakmice u kojima je Portugal igrao.</s><s>S Portugalom je u finalu UEFA Lige nacija 2018./19. pobijedio Nizozemsku (1:0) te je imenovan igračem utakmice.</s><s>Dana 17. studenog 2020. zabio je svoja prva dva gola za reprezentaciju i to Hrvatskoj na splitskom Poljudu (3:2).</s>

<s>Priznanja</s>

<s>Individualna 
 Član momčadi Europskog prvenstva do 19 godina: 2016.</s><s>Nagrada „Cosme Damião”: 2017.</s><s>Najbolji mladi igrač godine Primeira Lige: 2017./18.</s><s>Član momčadi natjecanja finalnog dijela UEFA Lige nacije: 2019.</s><s>Član momčadi godine Primeira Lige: 2019./20.</s>

<s>Klupska 
Benfica
 Primeira Liga: 2018./19.</s><s>Supertaça Cândido de Oliveira: 2019.</s><s>UEFA Liga mladih (doprvak): 2016./17.</s>

<s>Manchester City
 FA kup: 2020./21.</s>

<s>Reprezentativna 
Portugal
 UEFA Liga nacija: 2018./19.</s>

<s>Izvori</s>

<s>Vanjske veze</s>

<s>Profi, Manchester City
 Profil, Portugalski nogometni savez
 Rúben Dias, Transfermarkt</s>

<s>Portugalski fudbaleri
Fudbaleri ili nogometaši Benfice
Fudbaleri ili nogometaši Manchester Cityja</s>

